Document ID: 32003D0654

32003D0654
L 230/44
SLUŽBENI LIST EUROPSKE UNIJE
08.09.2003.
ODLUKA KOMISIJE
od 8. rujna 2003.
o utvrđivanju oznake i standardnih pravila za prijepis podataka u vezi s privremenim statističkim istraživanjima površina pod vinovom lozom u strojno čitljiv oblik
(priopćena pod brojem dokumenta C(2003) 3191)
(Tekst značajan za EGP)
(2003/654/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 357/79 od 5. veljače 1979. o statističkim istraživanjima površina pod vinovom lozom (1), kako je zadnje izmijenjena Uredbom (EZ) br. 2329/98 (2), a posebno njezin članak 5. stavak 6. i članak 6. stavak 7.,
budući da:
(1)
Odluka Komisije 80/765/EEZ od 8. srpnja 1980. o utvrđivanju oznake i standardnih pravila za prijepis podataka u vezi s privremenim statističkim istraživanjima površina pod vinovom lozom u strojno čitljiv oblik (3) nekoliko je puta znatno izmijenjena (4); radi jasnoće i racionalnosti, navedenu Odluku treba kodificirati.
(2)
Uredba (EEZ) br. 357/79 zahtijeva od država članica da Komisiji predaju informacije prikupljene u okviru privremenih istraživanja područja pod vinovom lozom u obliku popisa tablica raščlanjenih po zemljopisnim jedinicama koje se utvrđuju u skladu s postupkom utvrđenim u članku 8. navedene Uredbe, tj. Odlukom Komisije koja slijedi mišljenje Stalnog odbora za poljoprivrednu statistiku.
(3)
Države članice koje elektronički obrađuju rezultate istraživanja dužne su te rezultate predati Komisiji u strojno čitljivom obliku. Oznake za prijenos rezultata istraživanja također su određene u skladu s postupkom utvrđenim u članku 8. Uredbe 357/79 (EEZ).
(4)
Zbog praktičnih razloga, države članice trebaju također proslijediti podatke iz članka 6. Uredbe (EEZ) br. 357/79 u strojno čitljivom obliku.
(5)
Mjere predviđene u ovoj Odluci u skladu su s mišljenjem Stalnog odbora za poljoprivrednu statistiku,
DONIJELA JE OVU ODLUKU:
Članak 1.
Strojno čitljiv oblik, u kojem one države članice koje elektronički obrađuju rezultate istraživanja dostavljaju podatke predviđene u člancima 5. i 6.Uredbe (EEZ) br. 357/79, jest magnetska vrpca.
Članak 2.
Oznaka i pravila koja uređuju zapisivanje podataka predviđenih u člancima 5. i 6. Uredbe (EEZ) br. 357/79 na magnetsku vrpcu određen je u prilozima I. i II. ovoj Odluci.
Članak 3.
Odluka 80/765/EEZ stavlja se izvan snage.
Upućivanja na Odluku stavljenu izvan snage smatraju se upućivanjima na ovu Odluku i čitaju se u skladu s korelacijskom tablicom u Prilogu IV.
Članak 4.
Ova je Odluka upućena državama članicama.
Sastavljeno u Bruxellesu 8. rujna 2003.

Labels: 12
6